Metsviinapuu (Parthenocissus quinquefolia)
20. märts 2012
Madala metsviinapuu viljaks on sinine mari.
On ronitaim, mis võib ronida meetrite kõrgusele. Hariliku metsviinapuu (Parthenocissus quinquefolia) varred on painduvamad, köitraagudel paremini arenenud iminapad ning lehed on väiksemad kui madalal metsviinapuul (Parthenocissus inserta). Mõlema taime lehed on 5-sõrmelised ja hambuliste äärtega.
Mõlema liigi lehed lähevad sügisel läikivapunaseks.
Taim sisaldab lahustuvaid oksalaate. Madala metsviinapuu marjad on arvatavasti mürgised. Enam kui 5 marja söömine põhjustab seedehäireid, võimalik on neerukahjustus.
Mürgistuskahtluse korral võta ühendust 16662 infoliiniga.